smcproject/ml-wiki-sentences huggingface dataset:
മികച്ച അർധചാലകങ്ങളുടെ വരവോടു കൂടി ശാസ്ത്രസാങ്കേതിക രംഗത്തുണ്ടായ ഉണർവ് സമൂഹത്തിൽ വരുത്തിയ മാറ്റങ്ങൾ അനവധിയാണ്, കാരണം ഡയോഡുകൾ, ട്രാൻസിസ്റ്ററുകൾ, ലേസർ ഡയോഡുകൾ, ലൈറ്റ് എമിറ്റിംഗ് ഡയോഡുകൾ, സോളാർ പാനലുകൾ തുടങ്ങി നിരവധി ഇലക്ട്രോണിക്  ഭാഗങ്ങളുടെ നിർമ്മാണത്തിൽ ഈ സംയുക്തമാണ് ഉപയോഗിക്കുന്നത്.
സൗരോർജത്തെ രാസോർജ്ജമാക്കി മാറ്റാൻ ഗാലിയം ആർസെനൈഡ് (GaAs) ഉപയോഗിച്ച് കൊണ്ടുള്ള നേർത്ത-ഫിലിം സോളാർ സെല്ലുകൾക്കു കഴിയും.
ലബോറട്ടറി പരിതഃസ്ഥിതിയിൽ ഏകദേശം 30 ശതമാനം കാര്യക്ഷമതയിലെത്തിയിട്ടുണ്ടെങ്കിലും അവയുടെ നിർമ്മാണം വളരെ ചെലവേറിയതാണ്.
അകൊണ്ട് ബഹിരാകാശ പേടകങ്ങളിലും ഉപഗ്രഹങ്ങളിലും മാത്രമാണ് ഇവ കൂടുതലും ഉപയോഗിക്കുന്നത്.
അർദ്ധചാലകങ്ങളായ ഗാലിയം നൈട്രൈഡ്, ഇൻഡിയം ഗാലിയം നൈട്രൈഡ് എന്നിവ പല വർണ്ണങ്ങളിലുള്ള ലൈറ്റ് എമിറ്റിംഗ് ഡയോഡുകളിലാണ് ഉപയോഗിക്കുന്നത്.
ഗാലിയം ആർസെനൈഡ് (Ga-As) സംയുക്തങ്ങളാണ് ഇപ്പോൾ ഏറ്റവും കൂടുതൽ ഉപയോഗിക്കപ്പെടുന്നത്.
ലോകമെമ്പാടും ഉപയോഗിക്കുന്ന ഗാലിയം ആർസെനൈഡ്, വാർഷിക ആഗോള ഗാലിയം ഉപഭോഗത്തിന്റെ ഏകദേശം 95% വരും.
ഗാലിയം ആർസെനൈഡ് ഉപഭോഗത്തിലെ സമീപകാല വർദ്ധനവ് 3G, 4G സ്മാർട്ട്ഫോണുകളുടെ ആവിർഭാവവുമായി ബന്ധപ്പെട്ടതാണ്.
ഇതിൽ പഴയ മോഡലുകളേക്കാൾ 10 മടങ്ങ് കൂടുതൽ Ga-As ഉപയോഗിക്കുന്നുണ്ട്.
കൂടാതെ നിരവധി സെൻസറുകളിലും ഗാലിയം ആർസെനൈഡ് സംയുക്തങ്ങളാണ് ഉപയോഗിക്കുന്നത്.
===വൈദ്യശാസ്ത്രം===സാങ്കേതികരംഗത്ത് മാത്രമല്ല  വൈദ്യശാസ്ത്ര രംഗത്തും ഗാലിയം വളരെയധികം പ്രയോജനം ചെയ്യുന്നു.
ഗാലിയം മനുഷ്യ ശരീരത്തിൽ വളരെ ചെറിയ അളവിൽ മാത്രമേ കണ്ടെത്താൻ കഴിയുള്ളുവെങ്കിലും ഇത് ശരീരത്തെ ദോഷകരമായി ബാധിക്കുന്നു എന്നതിനു തെളിവുകളൊന്നുമില്ല.
വാസ്തവത്തിൽ ഗാലിയം (III) സംയുക്തം പല ഫാർമസ്യൂട്ടിക്കലുകളിലും ഹൈപ്പർകാൽസീമിയയ്ക്കുള്ള ചികിത്സയ്ക്ക് മരുന്നായി ഉപയോഗിക്കുന്നുണ്ട്.
രക്തത്തിൽ കാൽസിയത്തിന്റെ അളവ് കൂടുന്ന അവസ്ഥയാണ് ഹൈപ്പർ കാൽസീമിയ.
മിക്കവാറും വ്യക്തികൾക്കു പലതരം കാൻസർ ഉണ്ടാകുമ്പോൾ ഈ അവസ്ഥ സംജാതമാവാം.
ഇതിനു ഫലപ്രദമായി ചികിൽസിക്കാൻ ഉപയോഗിക്കുന്ന മരുന്നാണ് ഗാനയിറ്റ് എന്ന ബ്രാൻഡ് നാമത്തിൽ അറിയപ്പെടുന്ന ഗാലിയം നൈട്രൈറ്റ്.
ഗാലിയത്തിന്റെ റേഡിയോ ആക്ടീവ് ഐസോടോപ്പ് പലതരം ക്യാൻസറുകളുടെ നിർണയത്തിനും ചികിത്സയ്ക്കും സഹായിക്കുന്നു.
റേഡിയോ ആക്റ്റീവ് ഐസോടോപ്പായ ഗാലിയം 67, ഗാലിയം 68 എന്നിവ ഗാലിയംസിട്രേറ്റ്, ഗാലിയംനൈട്രൈറ്റ് ലവണങ്ങളുടെ രൂപത്തിലാണ് മരുന്നുകളായി ഉപയോഗിക്കുന്നത്.
റേഡിയോ ആക്റ്റീവ് മരുന്നുകളിൽ നിന്നും ബഹിർഗമിക്കുന്ന വികിരണങ്ങളെ അടിസ്ഥാനമാക്കി ലഭിക്കുന്ന ചിത്രത്തെ ഗാലിയം സ്കാൻ ഇമേജ് എന്നുപറയുന്നു.
ശരീരത്തിലെ ചിലതരം കാൻസർ, വീക്കം, അണുബാധ (പ്രത്യകിച്ചും വിട്ടുമാറാത്ത പനിയുടെ കാരണമായേക്കാവുന്ന പഴക്കമുള്ള  അണുബാധകൾ) എന്നിവ കണ്ടെത്താൻ ഗാലിയം സ്കാൻ ഇപ്പോഴും ഉപയോഗിക്കുന്നു.
ഗാലിയം സംയുക്തങ്ങൾ ചെറിയ അളവിൽ ശരീരത്തിന് ദോഷകരമല്ലെങ്കിലും, ചിലസംയുക്തങ്ങൾ വളരെ അപകടകരമാണ്.
ഗാലിയം (III) ക്ലോറൈഡുമായിട്ടുള്ള  സമ്പർക്കവും അത് ഉൽപാദിപ്പിക്കുന്ന പുക ശ്വസിക്കുന്നതും തൊണ്ടയിൽ അസ്വസ്ഥത, നെഞ്ചുവേദന തുടങ്ങിയ ഗുരുതരമായ അവസ്ഥയിലേക്ക് നയിക്കും.
ലോഹസങ്കരം
വഴക്കമുള്ളതും വലിച്ചു നീട്ടാവുന്നതുമായ ഗാലിയം അടങ്ങിയ ലോഹസങ്കരങ്ങൾ  (Gallium alloy paste) ഇലക്ട്രോണിക്സ് രംഗത്ത് പുതിയ നിരവധി സാധ്യതകൾ ആണ് തുറന്നു തരുന്നത് .
ഇവ ഉപയോഗിച്ച് വസ്തുക്കളുടെ  ത്രിമാന ചിത്രങ്ങൾ കിട്ടുന്ന കാലം അതി വിദൂരമല്ലാതായി കൊണ്ടിരിക്കുകയാണ് .
കൂടാതെ വിഷാംശം കുറഞ്ഞതും നല്ല ചാലകതയുള്ളതും വില കുറഞ്ഞതുമായതിനാൽ ഫ്ലെക്സിബിൾ ഇലക്ട്രോണിക്സ് വിപണിയിലും  ഇവയുടെ ഉപയോഗം കുതിച്ചു കൊണ്ടിരിക്കുകയാണ്.
ചുരുട്ടിയും മടക്കിയും വയ്ക്കാവുന്ന ദൃശ്യോപകരണങ്ങൾ , വൈദ്യുതചാലക തുണിത്തരങ്ങൾ, ടോർക്ക്, മർദ്ദം എന്നിവയ്ക്കനുസരിച്ച് പ്രവർത്തിക്കുന്ന സെൻസറുകൾ എന്നിവ ഉൾപ്പെടെ നിരവധി ഉത്പന്നങ്ങൾ വിപണന  മേഖലയിൽ എത്തിയിരിക്കുന്നതിൽ ഗാലിയം ലോഹസങ്കരങ്ങളുടെ പങ്ക് വലുതാണ്.
ഇന്ന് ഏറ്റവും  കൃത്യതയോടു കൂടി കുട്ടികളിലെ പനി അളക്കുന്നതിനു വേണ്ടി ഉപയോഗിക്കുന്ന ഗാലിൻസ്റ്റാൻ തെർമോമീറ്ററിൽ,  ഗാലിയം, ഇൻഡിയം, ടിൻ എന്നിവ അടങ്ങിയ ലോഹസങ്കരമാണ്.
ദ്രവണാങ്കം −19°C (22.2° F) ).
ഗാലിയം ഉപയോഗിച്ച് കുറഞ്ഞ ദ്രവണാങ്കങ്ങളുള്ള ലോഹസങ്കരം  ഉണ്ടാക്കാൻ എളുപ്പത്തിൽ കഴിയുന്നതിനാൽ മെർക്കുറി ഇല്ലാത്ത വിഷരഹിതവും പരിസ്ഥിതി സൗഹൃദ പരവുമായ തെർമോമീറ്റർ ഉണ്ടാക്കുന്നതിനു വേണ്ടി ഗാലിയം ആണ്  ഏറെയും ഉപയോഗിക്കുന്നത്.
ഗ്ലാസ്സിലോ സിറാമിക്സിലോ ഗാലിയം പൂശിയാൽ മിഴിവുള്ള, ആകർഷകമായ കണ്ണാടി സൃഷ്ടിക്കാൻ കഴിയും.
ന്യൂട്രിനോ പരീക്ഷണം
ഗാലിയം-ജർമ്മനിയം ന്യൂട്രിനോ ടെലിസ്കോപ്പു  ഉപയോഗിച്ചു കൊണ്ടാണ് ആദ്യകാലത്തു സൗരോർജ്ജ ന്യൂട്രിനോ പ്രവാഹം അളന്നിരുന്നത്.
ഇതിനു വേണ്ടി പ്രമുഖ ഭൗതികശാസ്ത്രജ്ഞരുടെ സഹകരണത്തോടെ രൂപം കൊണ്ട SAGE (സോവിയറ്റ്-അമേരിക്കൻ ഗാലിയം പരീക്ഷണം)നു വേണ്ടി റഷ്യയിലെ കോക്കസസ് പർവതനിരകളിലെ ബക്സൻ ന്യൂട്രിനോ പരീക്ഷണശാലയിൽ 50-57 ടൺ ദ്രാവക ഗാലിയം 2100 മീറ്റർ ഭൂമിക്കടിയിൽ സംഭരിച്ചിരുന്നു.
അവലംബം 1 2 3 4 5 6 7 8 9 ↑ മൂലകങ്ങളുടെ ആവർത്തനപ്പട്ടിക H He Li Be B C N O F Ne Na Mg Al Si P S Cl Ar K Ca Sc Ti V Cr Mn Fe Co Ni Cu Zn Ga Ge As Se Br Kr Rb Sr Y Zr Nb Mo Tc Ru Rh Pd Ag Cd In Sn Sb Te I Xe Cs Ba La Ce Pr Nd Pm Sm Eu Gd Tb Dy Ho Er Tm Yb Lu Hf Ta W Re Os Ir Pt Au Hg Tl Pb Bi Po At Rn Fr Ra Ac Th Pa U Np Pu Am Cm Bk Cf Es Fm Md No Lr Rf Db Sg Bh Hs Mt Ds Rg Cn Nh Fl Mc Lv Ts Og ക്ഷാരലോഹങ്ങൾ ക്ഷാരീയമൃത്തികാലോഹങ്ങൾ ലാന്തനൈഡുകൾ ആക്റ്റിനൈഡുകൾ സംക്രമണ ലോഹങ്ങൾ മറ്റു ലോഹങ്ങൾ അർദ്ധലോഹങ്ങൾ അലോഹങ്ങൾ ഹാലൊജനുകൾ ഉൽകൃഷ്ട വാതകങ്ങൾ രാസസ്വഭാവം കൃത്യമായി മനസ്സിലാക്കാൻ പറ്റിയിട്ടില്ലാത്ത മൂലകങ്ങൾ
ഗാലിയം ട്രൈക്ലോറൈഡ് ഇംഗ്ലീഷ് വിലാസം https://ml.wikipedia.org/wiki/Gallium_trichloride
GaCl 3 എന്ന രാസസൂത്രമുള്ള സംയുക്തമാണ് ഗാലിയം ട്രൈക്ലോറൈഡ് .
Ga 2 Cl 6 എന്ന സമവാക്യത്തോടുകൂടിയ സോളിഡ് ഗാലിയം ട്രൈക്ലോറൈഡ് ഒരു ഡൈമറായി നിലനിൽക്കുന്നുണ്ട്.
ഇത് നിറമില്ലാത്തതും എല്ലാ ലായകങ്ങളിലും, ആൽക്കെയ്നുകളിൽ പോലും  ലയിക്കുന്നതുമാണ്.
ഒരു ലോഹ ഹാലൈഡിനെ സംബന്ധിച്ച് ഇത് അസാധാരണമാണ്.
ഗാലിയത്തിന്റെ മിക്ക ഡെറിവേറ്റീവുകളും ഓർഗാനിക് സിന്തസിസിലെ ഒരു റിയാക്ടന്റാണ്.
ലൂയിസ് ആസിഡ് എന്ന നിലയിൽ GaCl 3 അലുമിനിയം ട്രൈക്ലോറൈഡിനേക്കാൾ മൃദുവാണ്.
മൂലകങ്ങളിൽ നിന്ന് ഗാലിയം ട്രൈക്ലോറൈഡ് തയ്യാറാക്കാം, ക്ലോറിൻ പ്രവാഹത്തിൽ ഗാലിയം ലോഹം ചൂടാക്കുന്നു, സബ്ലിമേഷൻ വഴി ഉൽപ്പന്നത്തെ ശുദ്ധീകരിക്കാം.
2 Ga + 3 Cl 2 → 2 GaCl 3
ഗാലിയം ഓക്സൈഡ് തയോനൈൽ ക്ലോറൈഡ് ഉപയോഗിച്ച് ചൂടാക്കിയും ഇത് തയ്യാറാക്കാം: Ga 2 O 3 + 3 SOCl 2 → 2 GaCl 3 + 3 SO 2
ഗാലിയം ലോഹം ഹൈഡ്രോക്ലോറിക് ആസിഡുമായി സാവധാനം പ്രതികരിക്കുന്നു.
ഈ പ്രതികരണത്തിന്റെ ഫലമായി സാവധാനത്തിൽ ഹൈഡ്രജൻ വാതകം ഉണ്ടാവുന്നു.
ഒരു സോളിഡ് എന്ന നിലയിൽ, ഇത് രണ്ട് ബ്രിഡ്ജിംഗ് ക്ലോറൈഡുകളുള്ള ഒരു ബിടെട്രാഹൈഡ്രൽ ഘടന സ്വീകരിക്കുന്നു.
ഇതിന്റെ ഘടന അലുമിനിയം ട്രൈബ്രോമൈഡിനോട് സാമ്യമുള്ളതാണ്.
അതിന്റെ തന്മാത്രാ സ്വഭാവത്തിന്റെയും അനുബന്ധ താഴ്ന്ന ലാറ്റിസ് ഊർജ്ജത്തിന്റെയും അനന്തരഫലമായി, ഗാലിയം ട്രൈക്ലോറൈഡിന് അലുമിനിയം , ഇൻഡിയം ട്രൈഹാലൈഡുകൾ എന്നിവയേക്കാൾ ദ്രവണാങ്കം കുറവാണ്.
Ga 2 Cl 6 ന്റെ സമവാക്യം പലപ്പോഴും Ga 2 (μ-Cl) 2 Cl 4 എന്നാണ് എഴുതുന്നത്.
വാതകാവസ്ഥയിൽ,   ഡൈമറുകൾ ത്രികോണ പ്ലാനർ മോണോമറുകളായി വേർതിരിയുന്നു.
ഉപയോഗങ്ങൾ ഓർഗാനിക് സിന്തസിസ്
ഫ്രീഡെൽ-ക്രാഫ്റ്റ്സ് പ്രതിപ്രവർത്തനത്തിൽ ഉപയോഗിക്കുന്നപോലുള്ള ഒരു ലൂയിസ് ആസിഡ് ഉൽപ്രേരകമാണ് ഗാലിയം ട്രൈക്ലോറൈഡ്.
കാർബൺ-കാർബൺ ട്രിപ്പിൾ ബോണ്ടുള്ള സംയുക്തങ്ങളുടെ കാർബോഗലേഷൻ പ്രതിപ്രവർത്തനങ്ങളിലും ഇത് ഉപയോഗിക്കുന്നു.
ഓർഗാനോഗാലിയം റിയേജന്റുകളുടെ ഒരു മുന്നോടിയാണിത്.
പല ജൈവ പ്രതിപ്രവർത്തനങ്ങളിലും ഇത് ഒരു ഉത്തേജകമായി ഉപയോഗിക്കുന്നു.
അവലംബം ↑ Wells, A.F. (1984) Structural Inorganic Chemistry, Oxford: Clarendon Press.
ISBN 0-19-855370-6 .
1 2 ↑ S.C. Wallwork I.J.Worral J.Chem.
Soc 1965,1816 ↑ Kovar, R. A. "Gallium Trichloride" Inorganic Syntheses, 1977, volume XVII, pp 167-172.
ISBN 0-07-044327-0 ↑ H.Hecht, G.Jander, H.Schlapmann Z. Anorg.
Allgem.
Vol.254, p.255 (1947) പുറംകണ്ണികൾ
ഗാലിഫോർമിസ് ഇംഗ്ലീഷ് വിലാസം https://ml.wikipedia.org/wiki/Galliformes ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 ജൂൺ മുതൽ തുടരുന്നു.
മയിലുകൾ , കോഴികൾ, കാടകൾ, കാടക്കോഴികൾ, പാർട്രിഡ്ജുകൾ, ഗ്രൗസ് എന്നിവ ഉൾപെടുന്ന പക്ഷിവർഗ്ഗമാണ് ഗാലിഫോർമിസ് .
ഗാലിയറ്റ് ഇംഗ്ലീഷ് വിലാസം https://ml.wikipedia.org/wiki/Galyat
പാക്കിസ്ഥാനി ലെ ഇസ്ലാമാബാദി ൽ നിന്ന് ഏകദേശം 50–80 കിലോമീറ്റർ വടക്കുകിഴക്കായി ഖൈബർ പഖ്തുൻഖ്വ -പഞ്ചാബ് അതിർത്തിയുടെ ഇരുവശങ്ങളിലുമായി അബോട്ടാബാദിനും മുറിക്കും ഇടയിൽ വ്യാപിച്ചുകിടക്കുന്ന ഇടുങ്ങിയ  മലയോര പ്രദേശമാണ് ഗാലിയറ്റ് ( ഉർദു : گلیات ) .
ഗാല്യത്, ഗാലിയത് എന്നെല്ലാം ഇതിന് ഉച്ചാരണഭേദങ്ങളൂണ്ട്.
ഗാലി എന്ന ഉറുദു പദത്തിന്റെ ബഹുവചനത്തിൽ നിന്നാണ് ഈ വാക്ക് ഉരുത്തിരിഞ്ഞത്, അതായത് ഇരുവശത്തും രണ്ട് പർവതങ്ങൾക്കിടയിലുള്ള ഒരു ഇടവഴി.
അത് ശ്രേണിയിലെ ഏറ്റവും ഉയർന്ന സ്ഥലമല്ല.
പ്രദേശത്തെ പല പട്ടണങ്ങളിലും ഗാലി എന്ന വാക്ക് അവരുടെ പേരിന്റെ ഭാഗമാണ്, മാത്രമല്ല അവ പ്രശസ്ത ടൂറിസ്റ്റ് റിസോർട്ടുകളുമാണ്.
ഭാഷാപരവും ഭൂമിശാസ്ത്രപരവുമായ അപൂർവ്വതകൊണ്ട്  ഈ പ്രദേശം സാമൂഹികശാസ്ത്രജ്ഞർക്ക്  വർഗ്ഗീകരിക്കാൻ വിഷമതകൾ സൃഷ്ടിക്കുന്നു.
സംക്ഷിപ്ത ചരിത്രവും നരവംശശാസ്ത്രവും
1846–47 കാലഘട്ടത്തിൽ ജെയിംസ് അബോട്ട് (ഇന്ത്യൻ ആർമി ഓഫീസർ) പോലുള്ള ആദ്യകാല ബ്രിട്ടീഷ് കൊളോണിയൽ ഉദ്യോഗസ്ഥരാണ് ഗാലിയറ്റ് ലഘുലേഖകൾ ആദ്യമായി കണ്ടെത്തിയത്.
ബ്രിട്ടീഷുകാർ അവയ്ക്ക് അനുയോജ്യമായ കാലാവസ്ഥയാണെന്ന് കണ്ടെത്തി താഴ്ന്ന പ്രദേശങ്ങളിലെ വേനൽ ചൂടിൽ നിന്ന് രക്ഷപ്പെടാനായി ഹിൽ റിസോർട്ടുകളായി ഈ മേഖലയിലെ ചില സൈറ്റുകൾ വികസിപ്പിക്കാൻ തുടങ്ങി.
പിന്നീട്, 1947 ൽ പാകിസ്താൻ വിഭജനം കാരണം  സ്വാതന്ത്ര്യത്തിനുശേഷം, ഇവ കുറച്ചുകാലം അവഗണിക്കപ്പെട്ടു, പക്ഷേ ഒടുവിൽ 1960 മുതൽ ജനപ്രിയ റിസോർട്ടുകളായി വികസിച്ചു.
കാർലാൽ ഗോത്രത്തിന്റെ ആസ്ഥാനമായ ഈ പ്രദേശത്തെ കൊളോണിയൽ കാലഘട്ടത്തിൽ ബ്രിട്ടീഷുകാർ 'കരാൽ രാജ്യം' എന്നാണ് വിളിച്ചിരുന്നത്.
ഗാലിയറ്റിലെ പ്രധാന ഗോത്രമാണ് കാർലാലുകൾ.
ഗോത്രവർഗക്കാർ സംസാരിക്കുന്ന ഭാഷ ഹിന്ദ്‌കോ ആണെങ്കിലും ഹിന്ദ്‌കോ സംസാരിക്കുന്ന ഭാഷയെ 'ദുണ്ടി-കൈരാലി' എന്ന് വിളിക്കുന്നു.
ഖൈബർ പഖ്തുൺ വാല അബോട്ടാബാദ് ജില്ലയിലാണ് ഇന്ന് ഇത് സ്ഥിതിചെയ്യുന്നത്.
2,410 മീറ്റർ (8,000 അടി) ഉയരത്തിൽ സ്ഥിതിചെയ്യുന്ന ഇവിടം, വേനൽക്കാലത്ത് ഇത് ഒരു ജനപ്രിയ ടൂറിസ്റ്റ് റിസോർട്ടാണ്.
പൈൻ, ദേവദാരു, ഓക്ക് വാൽനട്ട്, ഓക്ക്, മേപ്പിൾ ട്രീ എന്നിവയും ഇവിടെയുണ്ട് ഗാലിയറ്റിലെ പ്രദേശങ്ങൾ ആയുബിയ (ഖൈബർ-പഖ്തുൻഖ്വ) ബാര ഗാലി (ഖൈബർ-പഖ്തുൻഖ്വ) ചാംഗ്ല ഗാലി (ഖൈബർ-പഖ്തുൻഖ്വ) ദുംഗ ഗാലി (ഖൈബർ-പഖ്തുൻഖ്വ) ഖൈറ ഗാലി (ഖൈബർ-പഖ്തുൻഖ്വ) ഖാൻസ്പൂർ (ഖൈബർ-പഖ്തുൻഖ്വ) നാഥിയ ഗാലി (ഖൈബർ-പഖ്തുൻഖ്വ) തണ്ടിയാനി (ഖൈബർ-പുക്തുൻ‌ക്വ) ദർ‌വാസ അയ്യൂബിയ (ഖൈബർ‌ പുഖ്‌തുൻ‌ക്വ) ഡാഗ്രി നക (ഖൈബർ-പഖ്തുൻഖ്വ) ബാഗ്നോട്ടർ (ഖൈബർ-പഖ്തുൻഖ്വ) നംലി മൈര (ഖൈബർ-പഖ്തുൻഖ്വ) മക്കോൾ (ഖൈബർ-പഖ്തുൻഖ്വ) ഗിക ഗാലി (പഞ്ചാബ്) ഘോറ ഗാലി (പഞ്ചാബ്) പരാമർശങ്ങൾ പുറംകണ്ണികൾ
ഗാലെ ഇംഗ്ലീഷ് വിലാസം https://ml.wikipedia.org/wiki/Galle
ശ്രീലങ്കയിലെ ഒരു പ്രമുഖ നഗരമായ ഗാലെ ( സിംഹള : ගාල්ල ; തമിഴ് : காலி ), ശ്രീലങ്കയുടെ തെക്കു പടിഞ്ഞാറു ഭാഗത്ത് കൊളബൊയിൽ നിന്നും 119 കിലോ മീറ്റർ അകലത്തിൽ  സ്ഥിതി ചെയ്യുന്നു .
ശ്രീലങ്കയിലെ തെക്കൻ പ്രവിശ്യയുടെയും ഗാലെ ജില്ലയുടെയും ആസ്ഥാനമാണ് ഈ നഗരം.
ക്രിക്കറ്റ് മത്സരങ്ങൾക്ക് വേദിയാകുന്ന, ഗാൾ അന്താരാഷ്ട്ര സ്റ്റേഡിയം ഈ നഗരത്തിലാണ്.
ചിത്രശാല Main roundabout area A street in Galle Meera Mosque in Galle fort Marine walk and Galle harbor across the bay All Saints Church in Galle fort Lighthouse in Galle fort Galle fort and lighthouse Grass-clad walls of Galle fort Dutch Reformed Church (Groote Kerk) in Galle fort National Museum in Galle fort View near Point-De-Galle, Ceylon (1847) അവലംബം ↑ {{ cite web }} : Check date values in: | accessdate= ( help ) CS1 maint: bot: original URL status unknown ( link ) ↑
ഗം എയർ ഇംഗ്ലീഷ് വിലാസം https://ml.wikipedia.org/wiki/Gum_Air
സുരിനാമിലെ പരമാരിബൊയിൽ സ്ഥിതിചെയ്യുന്ന സോർഗ് എൻ ഹൂപ് എയർപോർട്ടിൽ നിന്നുള്ള ഒരു സുരിനാമീസ് എയർലൈനാണ് ഗം എയർ.
ഗം എയർ, പരമാരിബൊയിലെ സോർഗ് എൻ -ഹൂപ്പ് എയർപോർട്ടിൽ (ORG) നിന്ന് ദിനംപ്രതി ഫ്ലൈറ്റുകൾ നൽകാനായി ഗയാനയിലെ ജോർജ്ടൗണിലെ ഓഗ്ൾ വിമാനത്താവളവും (OGL).
ട്രാൻസ് ഗയാന എയർവെയ്സുമായി സഹകരിക്കുന്നു.
വിമാനനിര
ഗം എയർ ഇന്ന് 9 വിമാനങ്ങളും ഒരു ഹെലികോപ്റ്ററും സ്വന്തമായിട്ടുണ്ട്.
നാല് തരത്തിലുള്ള വിമാനങ്ങളിൽ അഞ്ചു സീറ്റ് മുതൽ 19 വരെ സീറ്റുകൾ വരെ വ്യത്യാസപ്പെട്ടിരിക്കുന്നു.
' Aircraft In Fleet Passengers Notes Cessna U206B/G Stationair 6/Super Skywagon 3 1 pilot plus 5 passengers Cessna 208B Grand Caravan 4 1-2 pilots plus 8-9 passengers ( Max 14 passengers with FAR Part 23 waiver ) De Havilland Canada DHC-6-300 Twin Otter 2 2 pilots plus 19 passengers Robinson R44 Raven I 1 1-pilot plus 3 passengers Total 10 അവലംബം ബാഹ്യ ലിങ്കുകൾ Gum Air എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗംഗാഛോതി ഇംഗ്ലീഷ് വിലാസം https://ml.wikipedia.org/wiki/Ganga_Choti
പാകിസ്ഥാൻ ഭരിക്കുന്ന ആസാദ് കശ്മീരിലെ ബാഗ് ജില്ലയിലുള്ള യൂണിയൻ കൗൺസിൽ ബിർപാനി ഗ്രാമമായ ബാനി മിൻഹാസന് സമീപമുള്ള ഒരു കൊടുമുടിയാണ് ഗംഗാഛോതി ( ഉർദു : گنگا چوٹی ‬ ) .
3,044 metres (9,987 ft) ഉയരത്തിൽ പിർ പഞ്ജൽ റേഞ്ചിലാണ് ഇത് സ്ഥിതിചെയ്യുന്നത് .
ഇതും കാണുക ബാഗ് ജില്ല പരാമർശങ്ങൾ പുറംകണ്ണികൾ ഗംഗാ ചോതി കാലാവസ്ഥാ പ്രവചനം Archived 2018-09-28 at the Wayback Machine .
ഗംഗ കനാൽ ഇംഗ്ലീഷ് വിലാസം https://ml.wikipedia.org/wiki/Ganga_canal സൊനാലി നദിക്ക് കുറുകെയുള്ള ഗംഗാ കനാൽ പാലം
ഉത്തരേന്ത്യയിൽ ഗംഗക്കും യമുനക്കും ഇടയിലുള്ള ദൊവാബ് മേഖലയിലെ ജലസേചനത്തിനായി നിർമ്മിക്കപ്പെട്ട കനാൽ ശൃഖലയാണ്‌ ഗംഗ കനാൽ എന്നറിയപ്പെടുന്നത്.
ഈ കനാൽ ജലസേചനത്തിനായാണ്‌ നിർമ്മിച്ചതെങ്കിലും ഇതിന്റെ ചില ഭാഗങ്ങൾ ഗതാഗതത്തിനും ഉപയോഗിക്കപ്പെട്ടിട്ടുണ്ട് (പ്രത്യേകിച്ച് ഈ കനാലിന്റെ നിർമ്മാണസാമഗ്രികൾ കടത്തുന്നതിന്‌).
വള്ളങ്ങൾ സുഗമമായി കടന്നു പോകുന്നതിന്‌ വെള്ളപ്പൂട്ടുകൾ അടങ്ങിയ പ്രത്യേകം ഗതാഗതച്ചാലുകൾ ഇതിനുണ്ടായിരുന്നു.
1842 മുതൽ 1854 വരെയുള്ള കാലയളവിലാണ്‌ ഇതിന്റെ നിർമ്മാണം നടന്നത്.
ഉത്തർപ്രദേശിലേയും ഉത്തരാഖൺഡിലേയും ഏതാണ്ട് 9000 ചതുരശ്ര കിലോമീറ്റർ പ്രദേശത്ത് ജലസേചനത്തിന്‌ ഈ കനാൽ സം‌വിധാനം ഉപയുക്തമാകുന്നു.
1837-ൽ പ്രോബി തോമസ് കോട്ട്‌ലി എന്ന ബ്രിട്ടീഷ് ഇന്ത്യയുടെ കനാലുകൾക്കായുള്ള സൂപ്രണ്ട് ജനറൽ ആണ് ഗംഗാ കനാൽ നിർമ്മാണത്തിനായുള്ള സർവേ നടത്തിയത്.
ഈ വർഷം തന്നെ, ഇന്ത്യയിൽ മഴയുടെ തോത് കുറഞ്ഞതിനാൽ, ജലസേചനത്തിനായി കനാലിന്റെ ആവശ്യകത പൊതുവേ ബോധ്യപ്പെട്ടു.
വിഷമം പിടിച്ച ഭൂഘടന മൂലമുള്ള തടസങ്ങൾക്കു പുറമേ, മറ്റനേകം ഘടകങ്ങളും ഈ കനാലിന്റെ പണിയെ പ്രതികൂലമായി ബാധിച്ചു.
ബ്രിട്ടീഷുകാരും സിഖുകാരും തമ്മിലുള്ള വൈര്യം, തങ്ങളുടെ പുണ്യനദിയിൽ സാങ്കേതികമായ ഇടപെടലുകൾ നടത്തുന്നതിനെതിരെയുള്ള ഹിന്ദു ബ്രാഹ്മണരുടെ പ്രതിഷേധം എന്നിവ ഇതിൽപ്പെടുന്നു.
ഈ തടസ്സങ്ങൾക്കിടയിലും 1839-ൽ കോട്ട്‌ലി, കനാലിന്റെ നിർമ്മാണം ആരംഭിച്ചു.
1854-ലാണ് ഗംഗാ കനാലിന്റെ പണി പൂർത്തിയായത്.
തൊട്ടടുത്ത വർഷം തന്നെ ഇതിലൂടെ വെള്ളം വിട്ട് ജലസേചനവും ആരംഭിച്ചു.
വളരെക്കുറഞ്ഞ വേതനത്തിൽ തൊഴിലാളികളെ ധാരമായി ലഭ്യമായതിനാൽ ഗംഗാകനലാലിന്റെ നിർമ്മാണച്ചെലവ് വളരെക്കുറവായിരുന്നു.
അന്ന് പതിനാല്‌‍ ലക്ഷം പൌണ്ടാണ് ഇതിനായി ചെലവായത്.
മണ്ണെടുക്കുന്നതിൽ വിദഗ്ദ്ധരായ ഓഡ് (Oades) എന്ന നാടോടികളായിരുന്നു ഇതിന്റെ പണീയിൽ ഏർപ്പെട്ടിരുന്ന തൊഴിലാളികളിൽ ഭൂരിഭാഗവും.103 പാലങ്ങളും മൂന്നു മൈൽ നീളമുള്ള ഒരു ഉയർത്തിയ വെള്ളച്ചാലും (aquaduct) ഈ കനാലിലുണ്ടായിരുന്നു.
ഈ നിർമ്മിതിക്കാവശ്യമായ ഇഷ്ടികകൾ സംഘടിപ്പിക്കുക എന്നതും വളരെ ബുദ്ധിമുട്ടേറിയ ഒരു കാര്യമായിരുന്നു.
30 കോടിയോളം ഇഷ്ടികകൾ ഇതിന്റെ ഇഷ്ടികപ്പണിക്കായി ഉപയോഗിച്ചു.
ഇതിനുപുറമേ ദശലക്ഷക്കണക്കിന് ഇഷ്ടികകൾ ചുണ്ണാമ്പുകൂട്ടിൽ പൊടിച്ചു ചേർക്കുന്നതിനും ഉപയോഗ്ഗിച്ഛു.
ഈ ഇഷ്ടികകൾ അതതു സ്ഥലങ്ങളിൽത്തന്നെ നിർമ്മിച്ചെടുക്കുകയാണ് ചെതിരുന്നത്.
പക്ഷേ ഇവ പാകത്തിന് ചുട്ടെടുക്കുന്നതിൽ പ്രശ്നം നേരിട്ടിരുന്നു.
സിന്ധ് പ്രദേശത്ത് ഉപയോഗ്ഗിച്ചിരുന്ന പ്രത്യേകതരം ചൂളകൾ ഇവിടങ്ങളിൽ നിർമ്മിച്ച് ഇഷ്ടികകൾ കേടാകാതെ ചുട്ടെടുത്ത് ഇതിന് പരിഹാരം കണ്ടെത്തി.
ഈ ചൂളകൾക്കുള്ള ഇന്ധനമായി 100-ലധികം ചതുരശ്രമൈൽ കാട് വെട്ടിത്തെളിച്ചിരുന്നു.
ചുണ്ണാമ്പുകൂട്ട് ബലപ്പെടുത്തുന്നതിന് lentils, ചില കാട്ടുപഴങ്ങൾ, നാടൻ പഞ്ചസാര, ചണം തുടങ്ങിയവയും ചേർത്തിരുന്നു.
ഈ കനാൽ ഇന്ന് ഏതാണ്ട് 17 ലക്ഷത്തോളം ഏക്കർ പ്രദേശത്ത് ജലസേചനം നടത്തുന്നു.
ഇതിന്റെ തീരത്ത് നിരവധി ജലവൈദ്യുതപദ്ധതികളും പ്രവർത്തിക്കുന്നുണ്ട്.1854-നു ശേഷം ഈ കനാലിൽ ധാരാളം കൂട്ടിച്ചേർക്കലുകളും വരുത്തിയിട്ടുണ്ട് ‌.
മലയാള അക്ഷരമാലയിലെ മൂന്നാമത്തെ വ്യഞ്ജനമാണ് ഗ .
കവർഗത്തിലെ മൂന്നാക്ഷരമായ "ഗ" ഒരു മൃദു ആണ്.
ഗ് + അ = ഗ
ഗംഗ മഹാസഭ
ഗംഗ മഹാസഭ എന്നത് മദൻ മോഹൻ മാളവ്യ , 1905ൽ ഗംഗാനദിയെ സംരക്ഷിക്കുന്നതിനായി സ്ഥാപിച്ച സംഘടനയാണ്.
ദേശീയ നദി ഗംഗ നിയമം 2012 എന്നൊന്ന് ഗംഗാനദിയിലെ മാലിന്യത്തെ ഉദ്ദേശിച്ച് മഹാസഭ നിരദ്ദേശിച്ചത് ഭാരത സർക്കാർ കരടാക്കിയില്ല(not drafted കുറിപ്പുകൾ Modi fulfilled demand of Ganga Mahsabha
ഗംഗാ ദേവി (ചിത്രകാരി)
ഭാരതീയയായ ചിത്രകാരിയാണ് ഗംഗാദേവി (1928-1991) മധുബാനി ശൈലിയിലുള്ള രചനാ ശൈലിയിലെ പ്രമുഖയായിരുന്നു.
വിദേശത്തും മധുബാനി ശൈലി പ്രചരിപ്പിച്ചു.
1928 ൽ ബീഹാറിലെ മിഥിലയിൽ ജനിച്ചു.
കായസ്ഥ കുടുംബങ്ങളിൽ പ്രചാരത്തിലിരുന്ന പാരമ്പര്യ ചിത്ര രചനാ രീതിയായ കച്നി എന്ന രേഖാ ചിത്ര കലയിൽ കുട്ടിക്കാലത്തേ പ്രാവീണ്യം തെളിയിച്ചു.
നിരവധി വിദേശ രാജ്യങ്ങൾ സന്ദർശിച്ചു.
അമേരിക്കയിൽ നടന്ന ഫെസ്റ്റിവൽ ഓഫ് ഇന്ത്യയുടെ ഭാഗമായിരുന്നു, അമേരിക്ക സീരീസ്, മോസ്കോ ഹോട്ടൽ, ഫെസ്റ്റിവൽ ഓഫ് അമേരിക്കൻ ലൈഫ്, റൈഡ് ഇൻ എ റോളർ കോസ്റ്റർ തുടങ്ങിയ ചിത്രങ്ങൾ പ്രസിദ്ധമാണ് .
കരകൗശല വിദ്യക്കു നൽകുന്ന ദേശീയ അവാർഡ് ഭാരത സർക്കാരിൽ നിന്നു ലഭിച്ചിട്ടുണ്ട്.
1984 ൽ പത്മശ്രീ ലഭിച്ചു.
ഗംഗാ റാം ഇംഗ്ലീഷ് വിലാസം https://ml.wikipedia.org/wiki/Ganga_Ram
ഒരു ഇന്ത്യൻ സിവിൽ എഞ്ചിനീയറും വാസ്തുശില്പിയുമായിരുന്നു റായ് ബഹാദൂർ സർ ഗംഗാ റാം .
ആധുനിക പാകിസ്ഥാനിലെ ലാഹോറിലെ നഗരവികസനത്തിന് അദ്ദേഹം നൽകിയ സമഗ്ര സംഭാവനകൾ കാരണം ഖാലിദ് അഹമ്മദ് ഗംഗാറാമിനെ "ആധുനിക ലാഹോറിന്റെ പിതാവ്" എന്ന് വിശേഷിച്ചു.
1851 ൽ, ബ്രിട്ടീഷ് ഇന്ത്യയിലെ (ഇപ്പോൾ പാകിസ്ഥാനിൽ ) പഞ്ചാബ് പ്രവിശ്യയിലെ മംഗ്തൻവാല എന്ന ഗ്രാമത്തിലാണ് ഖത്രി ഗംഗാ റാം ജനിച്ചത്.
മംഗ്തൻവാലയിലെ ഒരു പോലീസ് സ്റ്റേഷനിൽ ജൂനിയർ സബ് ഇൻസ്പെക്ടറായിരുന്നു പിതാവ് ഡൌലത് റാം.
പിതാവ് പിന്നീട് അമൃത്സറിലേക്ക് മാറി കോടതിയിൽ കോപ്പി എഴുത്തുകാരനായി.
ഗംഗാ റാം സർക്കാർ ഹൈസ്കൂളിൽ നിന്ന് മെട്രിക്കുലേഷൻ പരീക്ഷ പാസായി 1869 ൽ ലാഹോറിലെ ഗവൺമെന്റ് കോളേജിൽ ചേർന്നു.
1871 ൽ റൂർക്കിയിലെ തോമസൺ സിവിൽ എഞ്ചിനീയറിംഗ് കോളേജിൽ നിന്ന് സ്കോളർഷിപ്പ് നേടി.
1873 ൽ അവസാനവർഷ ലോവർ സബോർഡിനേറ്റ് പരീക്ഷയിൽ സ്വർണ്ണമെഡൽ നേടി.
അസിസ്റ്റന്റ് എഞ്ചിനീയറായി നിയമിതനായ അദ്ദേഹത്തെ ദൽഹി ദർബാറിൻറെ ( ഇംപീരിയൽ അസംബ്ലിജ്) നിർമ്മാണത്തിൽ സഹായിക്കാൻ ദില്ലിയിലേക്ക് വിളിച്ചു.
വിക്റ്റോറിയ മഹാറാണിയെ ഇന്ത്യയുടേയും   രാജ്ഞിയായി പ്രഖ്യാപിക്കാനാണ്  1877-ൽ  ദൽഹി ദർബാർ  എന്ന വേദി ഒരുക്കപ്പെട്ടത്.
കരിയർ ഇന്തോ-സരസെനിക് റിവൈവൽ വാസ്തുവിദ്യാ ശൈലിയിലാണ് സർ ഗംഗാറാം ലാഹോർ മ്യൂസിയം കെട്ടിടം രൂപകൽപ്പന ചെയ്തത്.
എഞ്ചിനീയർ
1873-ൽ പഞ്ചാബ് പിഡബ്ല്യുഡിയിലെ ഹ്രസ്വ സേവനത്തിനുശേഷം അദ്ദേഹം കൃഷിയിൽ മുഴുകി..
സർക്കാരിൽ നിന്ന് പാട്ടത്തിനെടുത്ത മോണ്ട്ഗോമറി ജില്ലയിലെ തരിശായ, ജലസേചനം ചെയ്യാത്ത  50,000 ഏക്കർ  ഭൂമി, മൂന്ന് വർഷത്തിനുള്ളിൽ വയലുകളാക്കി മാറ്റി, അവിടെ ജലവൈദ്യുത നിലയം പണിയുകയും, ആയിരം മൈൽ ജലസേചന മാർഗങ്ങളിലൂടെ ജലസേചനം നടത്തുകയും ചെയ്തു.
ഇതെല്ലാം സ്വന്തം ചെലവിൽ നിർമ്മിച്ചതാണ്.
രാജ്യത്ത് മുമ്പ് അറിയപ്പെടാത്തതും ചിന്തിക്കാത്തതുമായ ഏറ്റവും വലിയ സ്വകാര്യ സംരംഭമാണിത്.
ഇതിലൂടെ സർ ഗംഗാ റാം ദശലക്ഷക്കണക്കിന് സമ്പാദിച്ചു, പക്ഷെ അതെല്ലം അദ്ദേഹം ദാനം ചെയ്യുകയാണ് ഉണ്ടായത്.
പഞ്ചാബ് ഗവർണറായിരുന്ന സർ മാൽക്കം ഹെയ്‌ലിയുടെ വാക്കുകളിൽ, "അദ്ദേഹം ഒരു നായകനെപ്പോലെ വിജയിക്കുകയും ഒരു യോഗിയെപ്പോലെ മറ്റുള്ളവർക്ക് നൽകുകയും ചെയ്തു".
മികച്ച എഞ്ചിനീയറും മികച്ച മനുഷ്യസ്‌നേഹിയുമായിരുന്നു ഗംഗാറാം.
എഡ്വേർഡ് ഏഴാമൻ രാജാവിന്റെ സ്ഥാനാരോഹണവുമായി ബന്ധപ്പെട്ട് നടക്കാനിരിക്കുന്ന ഇംപീരിയൽ ദർബാറിലെ പ്രവൃത്തികളുടെ സൂപ്രണ്ടായി പ്രവർത്തിക്കാൻ 1900-ൽ കർസൺ പ്രഭു ഗംഗാ റാമിനെ തിരഞ്ഞെടുത്തു.
ദർബാറിലെ പല പ്രശ്നങ്ങളും വെല്ലുവിളികളും നന്നായി കൈകാര്യം ചെയ്ത് അദ്ദേഹം ജോലി പൂർത്തിയാക്കി.
1903 ൽ അദ്ദേഹം അകാലത്തിൽ സേവനത്തിൽ നിന്ന് വിരമിച്ചു.
1903 ൽ റായ് ബഹദൂർ എന്ന പദവി ലഭിച്ച അദ്ദേഹം 1903 ജൂൺ 26 ന് ദില്ലി ദർബാറിലെ സേവനങ്ങളുടെപേരിൽ കമ്പാനിയൻ ഓഫ് ദി ഓർഡർ ഓഫ് ഇന്ത്യൻ എമ്പയർ (സിഐഇ) ആയി നിയമിക്കപ്പെട്ടു.
1911 ഡിസംബർ 12 ന്‌, റോയൽ‌ വിക്ടോറിയൻ‌ ഓർ‌ഡർ (എം‌വി‌ഒ) നാലാം ക്ലാസ് (ഇന്നത്തെ ലെഫ്റ്റനൻറ്) അംഗമായി.
ജോർജ്ജ് അഞ്ചാമൻ രാജാവിന്റെ 1922 ബർത്ത്ഡേ ഹോണേഴ്സ് പട്ടികയിൽ ഇടംപിടിച്ച അദ്ദേഹത്തെ ജൂലൈ 8 ന് ബക്കിംഗ്ഹാം കൊട്ടാരത്തിൽ വെച്ച് ആദരിച്ചു.
ലാഹോർ ജനറൽ പോസ്റ്റ് ഓഫീസ്, ലാഹോർ മ്യൂസിയം, ബീച്ചിസൺ കോളേജ്, മയോ സ്കൂൾ ഓഫ് ആർട്സ് (ഇപ്പോൾ നാഷണൽ കോളേജ് ഓഫ് ആർട്സ് ), ഗംഗാറാം ഹോസ്പിറ്റൽ (ലാഹോർ 1921), ലേഡി മക്ലഗൻ ഗേൾസ് ഹൈ സ്കൂൾ, ഗവൺമെന്റ് കോളേജ് സർവകലാശാലയുടെ രസതന്ത്ര വിഭാഗം , മയോ ഹോസ്പിറ്റലിലെ ആൽബർട്ട് വിക്ടർ വിഭാഗം, സർ ഗംഗാറാം ഹൈസ്കൂൾ (ഇപ്പോൾ ലാഹോർ കോളേജ് ഫോർ വുമൺ ), ഹെയ്‌ലി കോളേജ് ഓഫ് കൊമേഴ്‌സ് (ഇപ്പോൾ ഹെയ്‌ലി കോളേജ് ഓഫ് ബാങ്കിംഗ് amp; ഫിനാൻസ് ), വികലാംഗർക്കുള്ള രവി റോഡ് ഹൌസ്, ഗംഗാറാം ട്രസ്റ്റ് കെട്ടിടം " ദി മാൾ ", ലേഡി മെയ്‌നാർഡ് ഇൻഡസ്ട്രിയൽ സ്‌കൂൾ എന്നിവ അദ്ദേഹം രൂപകൽപ്പന ചെയ്യുകയും നിർമ്മിക്കുകയും ചെയ്തു.
ഒരു കാലത്ത് ലാഹോറിലെ മികച്ച പ്രദേശങ്ങളായ മോഡൽ ടൌണും ഗുൽബർഗ് ടൌണും റെനാല ഖുർദിലെ പവർഹൗസും പത്താൻ‌കോട്ടിനും അമൃത്സറിനും ഇടയിലുള്ള റെയിൽ‌വേ ട്രാക്കും അദ്ദേഹം നിർമ്മിച്ചു.
ഇന്ത്യ പാകിസ്ഥാൻ വിഭജനത്തിനുശേഷം 1951 ൽ അദ്ദേഹത്തിന്റെ സ്മരണയ്ക്കായി ന്യൂഡൽഹിയിൽ  സർ ഗംഗാ റാം ഹോസ്പിറ്റൽ നിർമ്മിച്ചു.
പട്യാല സംസ്ഥാനത്തെ സേവനം
വിരമിച്ച ശേഷം പട്യാല സ്റ്റേറ്റിലെ തലസ്ഥാനത്തിന്റെ പുനർനിർമ്മാണ പദ്ധതിയുടെ സൂപ്രണ്ടിംഗ് എഞ്ചിനീയറായി.
മോതി ബാഗ് പാലസ്, ന്യൂഡൽഹി സെക്രട്ടേറിയറ്റ് ബിൽഡിംഗ്,, വിക്ടോറിയ ഗേൾസ് സ്കൂൾ, ലോ കോർട്ട്സ്, പോലീസ് സ്റ്റേഷൻ എന്നിവ അദ്ദേഹത്തിന്റെ നിർമ്മിതികളിൽ പെടുന്നു.
ലിയാൽപൂർ ജില്ലയിലെ (ഇപ്പോൾ ഫൈസലാബാദ് ) ജരൻവാല താലൂക്കിൽ ഗംഗാറാം ഘോടാ ട്രെയിൻ (കുതിര വലിക്കുന്ന ട്രെയിൻ) എന്ന ഒരു പ്രത്യേകതരം സഞ്ചാര സൗകര്യം പണിതു.
ബുച്ചിയാന റെയിൽ‌വേ സ്റ്റേഷനിൽ നിന്ന് (ലാഹോർ ജരൻ‌വാല റെയിൽ‌വേ ലൈനിൽ) ഗംഗാപൂർ ഗ്രാമത്തിലേക്കുള്ള ഒരു റെയിൽ‌വേ പാതയായിരുന്നു അത്.
സ്വാതന്ത്ര്യാനന്തരം പതിറ്റാണ്ടുകളോളം ഇത് ഉപയോഗത്തിലുണ്ടായിരുന്നു.
1980 കളിൽ ഇത് ഉപയോഗശൂന്യമായി.
റെയിൽ‌വേ എഞ്ചിന്‌ പകരം ഇടുങ്ങിയ റെയിൽ‌ ട്രാക്കിൽ‌ കുതിര വലിക്കുന്ന രണ്ട് ലളിതമായ ട്രോളികളായിരുന്നു അത്.
സാംസ്കാരിക പൈതൃക പദവി നൽകി ഫൈസലാബാദ് ജില്ലാ അധികാരികൾ 2010 ൽ ഇത് പുനരാരംഭിച്ചു.
കാർഷിക വിദഗ്ധൻ
അദ്ദേഹം ഒരു നല്ല കൃഷിക്കാരൻ കൂടിയായിരുന്നു.
സർക്കാരിൽ നിന്ന് റെനാലയ്ക്കടുത്തുള്ള 20,000 ഏക്കറിലധികം ഭൂമി പാട്ടത്തിനെടുക്കുകയും ഹൈഡ്രോ-ഇലക്ട്രിക് പമ്പിംഗ് ഉപയോഗിച്ച് തരിശുനിലം പൂർണ്ണമായും നനയ്ക്കുകയും ചെയ്തു.
ലിയാൽപൂരിലെ ആയിരക്കണക്കിന് ഏക്കർ തരിശുനിലം പാട്ടത്തിന് വാങ്ങിയ അദ്ദേഹം, എഞ്ചിനീയറിംഗ് വൈദഗ്ധ്യവും ആധുനിക ജലസേചന രീതികളും ഉപയോഗിച്ച് ആ വരണ്ട പ്രദേശങ്ങളെ ഫലഭൂയിഷ്ഠമായ വയലുകളാക്കി മാറ്റി.
25000 രൂപ എൻ‌ഡോവ്‌മെന്റും 3000 രൂപയും അടങ്ങിയ മെയ്‌നാർഡ്-ഗംഗാ റാം അവാർഡ് അദ്ദേഹം നൽകി തുടങ്ങി.
മൂന്ന് വർഷത്തിലൊരിക്കൽ നൽകുന്ന അവാർഡിന്, പഞ്ചാബിൽ കാർഷിക ഉൽപാദനം വർദ്ധിപ്പിക്കുന്ന ഒരു പുതിയ രീതി സൃഷ്ടിക്കുന്ന ആർക്കും  അർഹതയുണ്ടായിരുന്നു.
മരണം ലാഹോറിലെ സർ ഗംഗാ റാമിന്റെ സമാധി .
ദില്ലിയിലെ സർ ഗംഗാ റാം ആശുപത്രിയിലെ സർ ഗംഗാ റാം പ്രതിമ
1927 ജൂലൈ 10 ന് ലണ്ടനിൽ അദ്ദേഹം അന്തരിച്ചു.
മൃതദേഹം സംസ്‌കരിച്ച് ചിതാഭസ്മം ഇന്ത്യയിലേക്ക് തിരികെ കൊണ്ടുവന്നു.
ചാരത്തിന്റെ ഒരു ഭാഗം ഗംഗാ നദിയിലും ബാക്കി ലാഹോറിൽ രാവി നദിയുടെ തീരത്തും സംസ്കരിച്ചു.
സർ ഗംഗാ റാം- സാഹിത്യത്തിൽ
ലാഹോറിലെ മാൾ റോഡിലെ പൊതു സ്ക്വയറിൽ ഒരിക്കൽ സർ ഗംഗാ റാമിന്റെ മാർബിൾ പ്രതിമ ഉണ്ടായിരുന്നു.
വിഭജന കലാപസമയത്ത് ലാഹോറിലെ  ഹിന്ദുക്കളുടെ എല്ലാ ഓർമ്മകളും ഇല്ലാതാക്കാൻ ശ്രമിക്കുന്ന വ്യക്തികളെക്കുറിച്ച് പ്രശസ്ത ഉറുദു എഴുത്തുകാരൻ സാദത്ത് ഹസൻ മാന്റോ ആക്ഷേപഹാസ്യം എഴുതിയിരുന്നു.
1947 ലെ മത കലാപസമയത്ത് "ഗാർലൻഡ്" എന്ന ആക്ഷേപഹാസ്യ കഥയിൽ, ലാഹോറിലെ ഒരു ജനക്കൂട്ടം ഒരു വാസസ്ഥലത്തെ ആക്രമിച്ച ശേഷം ലാഹോറിലെ മഹാനായ ലാഹോറി ഹിന്ദു ജീവകാരുണ്യ പ്രവർത്തകനായ സർ ഗംഗാ റാമിന്റെ പ്രതിമയെ ആക്രമിക്കാൻ തിരിഞ്ഞു.
അവർ ആദ്യം പ്രതിമയെ കല്ലുകൊണ്ട് എറിഞ്ഞു; കൽക്കരി ടാർ ഉപയോഗിച്ച് മുഖം വൃത്തികേടാക്കി.
പ്രതിമയുടെ കഴുത്തിൽ ചുറ്റാൻ ഒരാൾ പഴയ ഷൂസിന്റെ മാല ഉണ്ടാക്കി.
പോലീസ് എത്തി വെടിവച്ചു.
പരിക്കേറ്റവരിൽ പഴയ ഷൂസിന്റെ മാലയുമായി നിന്ന പ്രവർത്തകനും ഉണ്ടായിരുന്നു.
വീണുപോയ ആൾക്കൂട്ടം ഇങ്ങനെ വിളിച്ചുപറഞ്ഞു: “നമുക്ക് അദ്ദേഹത്തെ സർ ഗംഗാ റാം ആശുപത്രിയിലേക്ക് കൊണ്ടുപോകാം”.
ജീവൻ രക്ഷിക്കാൻ ആ വ്യക്തിയെ കൊണ്ടുപോകുന്ന ആ ആശുപത്രി സ്ഥാപിച്ച വ്യക്തിയുടെ ഓർമ്മകൾ ഇല്ലാതാക്കാൻ ആണ് അവർ ശ്രമിച്ചുകൊണ്ടിരിക്കുന്നതെന്നത് ഒരു വിരോധാഭാസമാണ്.
അദ്ദേഹത്തിന്റെ ബഹുമാനാർത്ഥം ഗംഗാ ഭവൻ എന്ന വിദ്യാർത്ഥി ഹോസ്റ്റൽ 1957 നവംബർ 26 ന് ഐഐടി റൂർക്കിയിൽ (പഴയ റൂർക്കി സർവകലാശാലയിലും തോമസൺ കോളേജ് ഓഫ് സിവിൽ എഞ്ചിനീയറിംഗിലും) സ്ഥാപിതമായി.
2009 മെയ് 27 ന്, അടുത്തുള്ള പോലീസ് സ്റ്റേഷൻ തകർത്ത സ്ഫോടനത്തിൽ പാക്കിസ്ഥാനിലെ ലാഹോറിലെ സർ ഗംഗാ റാം ആശുപത്രിക്ക് ഭാഗികമായി കേടുപാടുകൾ സംഭവിച്ചു.
ഇന്ന്, അദ്ദേഹത്തിന്റെ കുടുംബം ലോകമെമ്പാടും താമസിക്കുന്നു.
പ്രശക്തരായ കുടുംബാംഗങ്ങളിൽ ചെറുമകനും ന്യൂഡൽഹിയിലെ സർ ഗംഗാറാം ആശുപത്രിയുടെ സ്ഥാപകനായ ധർമ്മ വീരയുടെ മകനുമായ ഇന്ദു വീര, മറ്റൊരു ചെറുമകൻ ജോർജിയ ഇൻസ്റ്റിറ്റ്യൂട്ട് ഓഫ് ടെക്നോളജിയുടെ കോളേജ് ഓഫ് കമ്പ്യൂട്ടിംഗിലെ സ്കൂൾ ഓഫ് ഇന്ററാക്ടീവ് കമ്പ്യൂട്ടിംഗിലെ അസോസിയേറ്റ് പ്രൊഫസറായ ഡോ. അശ്വിൻ റാം, അദ്ധ്യാപികയും ബ്രിട്ടീഷ് രാഷ്ട്രീയക്കാരിയുമായ ചെറുമകൾ ശ്രീല ഫ്ലതർ എന്നിവരുണ്ട്.
1927-ൽ അദ്ദേഹത്തിന്റെ മരണശേഷമാണ് അദ്ദേഹത്തിന്റെ സമാധി പണിതത്, ശവകുടീരം ഇപ്പോൾ നന്നാക്കേണ്ടതുണ്ട്.
പ്രവർത്തികൾ സർ ഗംഗാ റാം രൂപകൽപ്പന ചെയ്ത് നിർമ്മിച്ച ചില കെട്ടിടങ്ങൾ ലാഹോർ ജനറൽ പോസ്റ്റ് ഓഫീസ് ലാഹോർ മ്യൂസിയം ഐഷിസൺ കോളേജ് ഹൈലി കോളേജ് ഓഫ് ബാങ്കിങ് ആൻഡ് ഫിനാൻസ് സർ ഗംഗാ റാമിന്റെ പേര് നൽകിയവ സ്ഥാപനങ്ങൾ സർ ഗംഗാറാം ആശുപത്രി (പാകിസ്ഥാൻ) സർ ഗംഗാറാം ആശുപത്രി (ഇന്ത്യ) സ്ഥലങ്ങൾ ഗംഗാപൂർ, പഞ്ചാബ്, പാകിസ്ഥാൻ സർ ഗംഗാ റാമിന്റെ വീട്, പഞ്ചാബ്, പാകിസ്ഥാൻ അവലംബം കൂടുതൽ വായനയ്ക്ക് ബേഡി, ബാബ പ്യാരെ ലാൽ, Harvest from the desert.
The life and work of Sir Ganga Ram , എൻ‌സി‌എ, ലാഹോർ 2003 ISBD 969-8623-07-8 (പുനർ‌മുദ്ര പതിപ്പ്)
ഗംഗ ഡെൽറ്റ ഇംഗ്ലീഷ് വിലാസം https://ml.wikipedia.org/wiki/Ganges_Delta ബംഗ്ലാദേശിലും ഇന്ത്യയിലുമായി സ്ഥിതിചെയ്യുന്ന ഗംഗ ഡെൽറ്റ
ലോകത്തിലെ ഏറ്റവും വലിയ അഴിപ്രദേശമാണ്‌ ഗംഗ ഡെൽറ്റ .
ഗംഗ ഡെൽറ്റ, ബംഗാൾ ഡെൽറ്റ, ബ്രഹ്മപുത്ര ഡെൽറ്റ എന്നീ പേരുകളിലും ഇതറിയപ്പെടുന്നു.
ബംഗാൾ ഉൾക്കടലിന്റെ തീരത്തായി 350 കിലോമീറ്ററിലധികം നീളത്തിലാണ്‌ ഇത് സ്ഥിതിചെയ്യുന്നത്.
ബ്രഹ്മപുത്രയുടെ കൈവഴിയായ പത്മ , യമുന , മേഘന എന്നിവ ചേർന്നാണ്‌ ഗംഗ ഡെൽറ്റ ഉണ്ടാകുന്നത്.
കൊൽക്കത്ത ഹാൽഡിയ , ബംഗ്ലാദേശിലെ മോംഗ്ല എന്നിവയാണ്‌ ഈ പ്രദേശത്തെ പ്രധാന തുറമുഖങ്ങൾ .
കുല കാങ്‍ഗ്രി ഇംഗ്ലീഷ് വിലാസം https://ml.wikipedia.org/wiki/Kula_Kangri
ഭൂട്ടാനിലെ ഏറ്റവും ഉയരമുള്ള പർവ്വതമാണ് കുല കാങ്ഗ്രി .
വടക്കൻ ഭൂട്ടാനിലെ ഒരു വിദൂര മേഖലയിൽ, ചൈനയുടെ അതിർത്തിയിലായി ഇതു സ്ഥിതി ചെയ്യുന്നു.
സമീപകാലത്ത് ചൈന അവകാശപ്പെടുന്നത് ഈ പർവ്വതം പൂർണ്ണമായും ചൈനയുടെ കൈവശമുള്ള ടിബറ്റിനുള്ളിലാണെന്നാണ്.
ചൈനീസ് അധികൃതരുടെ ഈ അവകാശവാദത്തിന് ജപ്പാൻ അധികൃതരുടെ പിന്തുണ നേടാനായിട്ടുണ്ട്.
ചൈനീസ്‍ അധികൃതരുടെ ഒരു പരിശോധനയിൽ പർവ്വതത്തിന് 7570 മീറ്റർ ഉയരമുണ്ടെന്ന് കണക്കാക്കിയിരിക്കുന്നു.
പരമ്പരാഗതമായി ഈ പർവ്വതത്തിന് കണക്കാക്കിയിരുന്ന 7541 മീറ്റർ ഉയരമെന്ന കണക്കിന് കടകവിരുദ്ധമാണ് ഇത്.
ഭൂട്ടാനും ചൈനയുമായി അതിർത്തി സംബന്ധമായ യാതൊരു ഉടമ്പടികളും ഈ മേഖലയെ സംബന്ധിച്ച് ഒപ്പുവയ്ക്കപ്പെട്ടിട്ടില്ല.
ഈ പർവ്വതം ടിബറ്റുകാരുടെയും ബുദ്ധമതക്കാരുടെയും പുണ്യസ്ഥലമായി കണക്കാക്കപ്പെടുന്നു.
6,000 മുതൽ 7,000 മീറ്റർ വരെ ഉയരങ്ങളിലുള്ള അനേകം പർവ്വതങ്ങൾ കുല കാങ്‍ഗ്രിയെ വലയം ചെയ്തു നിലകൊള്ളുന്നു.
ഇവയൊന്നും പർവ്വതാരോഹകർക്കു് ഇതുവരെ കീഴ്പ്പെടുത്തുവാൻ കഴിയാത്തവയാണ്.
കുറ്റ്യാടി നിയമസഭാമണ്ഡലം